Jysk holder vinder Kun to gange de seneste 18 år er DM-pokalen i ishockey havnet i et vitrineskab øst for Storebælt. Og meget tyder på, at det igen bliver et jysk hold, der løber med DM-titlen, når den nye sæson i AL-Bank Ligaen skal afgøres til foråret. Tre jyske guldkandidater For det er tre klubber fra hver sin egn af Jylland, der er de største favoritter til at vinde det danske mesterskab. Herning Blue Fox Først og fremmest er det svært at komme uden om de forsvarende mestre fra Herning Blue Fox. Godt nok har klubben måttet sige farvel til en del danske og udenlandske spillere i de bedste kæder, men der er også købt erstatninger, som på papiret ser ganske fornuftige ud. Spørgsmålet er så, om midtjyderne - der traditionelt ikke har skiftet ret meget ud på holdet fra sæson til sæson - kan få spillet et nyt kollektiv sammen. Det mener landsholdsbacken Stefan Lassen ikke bliver noget problem. - De nye folk passer allerede godt ind på holdet, og de trives i Herning. Jeg synes egentlig ikke, at vores situation er anderledes end de tidligere sæsoner. Udgangspunktet er, som det hele tiden har været: Vi skal være det hold, der arbejder hårdest i ligaen. Og motivationen er da helt sikkert ikke mindre af, at vi kan blive de første hold i 40 år, der vinder DM tre gange i træk, siger Lassen. AaB Ishockey Direktør Ole Nielsen fra AaB Ishockey, har gennemført en større udrensning på holdet efter den skuffende kvartfinaleexit i sidste års slutspil. Håbet er, at man nu i højere grad end sidste sæson har en trup, der fungerer bedre sammen. - Der er selvfølgelig ingen garantier i den retning, men vi har kigget vores nye spillere grundigere ud, end vi har været vant til. Vi har undersøgt, hvordan de er som mennesker og hvordan de fungerer i omklædningsrummet. Og så har vi fået en ny træner (Jens Hellgren) med en lidt anderledes profil end den forrige, siger direktøren. SønderjyskE Blandt de stærkeste udfordrere er Sønderjyske, der blandt andre har forstærket sig med de to Herning-spillere Mads Christensen og Christoffer Kjærgaard, ligesom man har hentet flere andre profiler til klubben. - Vi regner da med at skulle tilhøre toppen af ligaen, men det er nok for tidligt at udpege guldfavoritter endnu. Vi skal forbi transferdeadline den 15. december, før vi har et reelt billede af de 10 hold. Umiddelbart ligner Herning, Rødovre og Aalborg dog de stærkeste konkurrenter, mener sønderjydernes manager Søren Stockfisch. På tv torsdag AaB Ishockey bliver den første af medaljekandidaterne, der skal i kamp. Det sker torsdag aften i tv-kampen på hjemmebane mod EfB Ishockey, der spilles klokken 19.30. Tilgang hos AaB Ishockey: Magnus Hedlund (Sverige), Leksand (Sverige) Neal Martin (Canada), Coventry Blaze (Storbritannien) Jens Karlsson (Sverige), Borås HC (Sverige) Daniel Madsen, Herning Blue Fox Evan Schwabe (Canada), Pelicans Lahti (Finland) Pär Bäcker (Sverige), Djurgården (Sverige) Tobias Kisum, Nordsjælland Cobras Alexandre Jacques (Canada), SC Bietigheim (Tyskland) Roman Vopat (Tjekkiet), Leksand (Sverige) Afgang hos AaB Ishockey: Lukas Plsek (Tjekkiet), ukendt Antti Rahkonen (Finland), ukendt Henrik Blomqvist (Sverige), Bofors HC Magnus Österby (Sverige), High1 (Korea) Igor Bondarevs (Letland), Riga 2000 (Letland) Brad Rooney (Canada), Odense Dejan Matejic (Sverige), SønderjyskE Chris Dingman (Canada), ukendt Nick Samsøe Jensen, Nordsjælland Aleksandrs Semjonovs (Letland), Arboga (Sverige) Aleksandr Macijevski (Letland), Sønderjyske Jens Nielsen, Börlänge HC (Sverige) Jacek Nowakowski, ukendt Også hos den anden nordjyske ishockeyklub, er der sket meget på spillerfronten. Frederikshavn White Hawks spilerhandler indtil videre: Frederikshavn White Hawks tilgang: Konrad Reeder (Canada), New Mexico Scorpions (CHL) Morten Lie, Sønderjyske Jesper Jensen, IC Gentofte Jon Pelle (USA), Harvard University (USA) Alex Meintell (USA), Harvard University (USA) Steve Birnstill (USA), Youngstown Steelhounds (CHL) Matti Pinomäki (Finland), Kiruna (Sverige) Afgang i Frederikshavn: Oleg Sorokins (Letland), Dinamo Riga (KHL) Jeff Corey (USA), Reading Royals (ECHL) Tatu Backman (Finland), Kärpät (Finland) Viatcheslav Fanduls (Letland), ukendt Træner: Heikki Mälkiä

Opsummering:
Kampen om det danske ishockeymesterskab bliver efter alt at dømme et internt jysk opgør. AaB Ishockey, Herning Blue Fox og Sønderjyske hedder guldkandidaterne.